b'\n_START_ARTICLE_\nMotion City Soundtrack\n_START_SECTION_\nHistoria\n_START_PARAGRAPH_\nMotion City Soundtrack perustettiin vuonna 1997. He julkaisivat jonkin verran EP:t\xc3\xa4 ja saivat siit\xc3\xa4 seuraajia, ennen kuin levyttiv\xc3\xa4t ensisoittonsa I Am The Movie.\n_START_SECTION_\nI Am The Movie\n_START_PARAGRAPH_\nI Am The Movie julkaistiin itsen\xc3\xa4isesti kaksi kertaa vuonna 2002, ja se her\xc3\xa4tti nopeasti kiinnostusta Epitaph Recordsilta. Levy julkaistiin maailmanlaajuisesti vuonna 2003. Levyn suosion my\xc3\xb6t\xc3\xa4 yhtye oli keikoilla melkein koko 2003. Albumin ensimm\xc3\xa4inen single oli "The Future Freaks Me Out", josta kuvattiin my\xc3\xb6s video, joka auttoi melkein tuntematonta b\xc3\xa4ndi\xc3\xa4 enemm\xc3\xa4n kohti julkisuutta. B\xc3\xa4ndille kappaleen suosio oli ihmeellinen, koska se ei melkein edes p\xc3\xa4\xc3\xa4ssyt levylle. Toinen single albumilta oli "My Favorite Accident" oli samantyylinen laulu, mutta video oli paljon dramaattisempi.\n_START_SECTION_\nCommit This To Memory\n_START_PARAGRAPH_\n2004 yhtye l\xc3\xa4hti kiertueelle Japaniin ja Eurooppaan pop-punkyhtye Blink-182:n kanssa. Kiertueen aikana Blinkin ex-basisti Mark Hoppus mainitsi heille alkavansa tuottama musiikkia. Lause oli sanottu enemm\xc3\xa4n tai v\xc3\xa4hemm\xc3\xa4n vitsin\xc3\xa4, mutta kiertueen viimeisen\xc3\xa4 p\xc3\xa4iv\xc3\xa4n\xc3\xa4 Motionin kitaristi Joshua Cain tuli kysym\xc3\xa4\xc3\xa4n Hoppukselta, olisiko t\xc3\xa4m\xc3\xa4 kiinnostunut tuottamaan heid\xc3\xa4n seuraavan albuminsa. Hoppus suostui heti._NEWLINE_Yhtyeen toinen albumi nauhoitettiin Kaliforniassa syksyll\xc3\xa4 2004. Hoppus ja b\xc3\xa4ndi tulivat hyvin toimeen kesken\xc3\xa4\xc3\xa4n, ja albumi yll\xc3\xa4tti heid\xc3\xa4t. B\xc3\xa4ndi tunsi suurta vapautta, kun saivat laajentaa musiikkinsa tyyli\xc3\xa4._NEWLINE_Levyn nimi, Commit This To Memory, p\xc3\xa4\xc3\xa4tettiin jo alkuvaiheilla levytyst\xc3\xa4. Se otettiin kappaleesta "Hangman", jossa my\xc3\xb6s Mark Hoppus laulaa. Uusi albumi saatiin valmiiksi alkuvuodesta 2005. Albumi vuosi nettiin ladattavaksi paljon aikaisemmin._NEWLINE_B\xc3\xa4ndi osallistui my\xc3\xb6s ensimm\xc3\xa4iseen Epitaph Tour -kiertueeseen, joka pidettiin helmi- ja maaliskuussa. Albumin ensimm\xc3\xa4inen single "Everything Is Alright", jossa lauloi my\xc3\xb6s Fall Out Boyn laulaja-kitaristi Patrick Stump, sai paljon radiosoittoa  ja on p\xc3\xa4\xc3\xa4ssyt monille kokoelmalevyille. Toinen single oli "Hold Me Down", joka oli talviteemainen laulu. Se ei saanut yht\xc3\xa4 suurta suosiota kuin edelt\xc3\xa4j\xc3\xa4ns\xc3\xa4. Levyn kolmas single oli "L.G FUAD". Kaikista singleist\xc3\xa4 kuvattiin my\xc3\xb6s videot.\n_START_SECTION_\nEven If It Kills Me\n_START_PARAGRAPH_\nYhtyeen kolmas studioalbumi Even If It Kills Me julkaistiin 18. syyskuuta 2007. Yhtye teki viimeiset nauhoitukset ja miksaukset kev\xc3\xa4\xc3\xa4ll\xc3\xa4 2007 New Yorkissa._NEWLINE_Osan levyst\xc3\xa4 on osa-tuottanut Adam Schlesinger (Fountains Of Wayne) ja Eli Janney (Girls Against Boys) ja osan tuottanut Ric Ocasek (The Cars). Laulajoita levyll\xc3\xa4 vierailee mm. Max Bemis (Say Anything), Rachel Minton (Zolof the Rock and Roll Destroyer) ja Shawn Harris (The Matches).'